ŉ Katastrofe binne twee daePat Cummins het vyf paaltjies in die Proteas se tweede beurt geneem. Foto: Gianluigi Guercia/AFP (argieffoto). Aussie-joernaliste het vooraf geskryf dat Kagiso Rabada, Anrich Nortjé, Marco Jansen en Lungi Ngidi waarskynlik die gevaarlikste snelboulaanval nóg is om Australië te toets. Daarteenoor is die Proteakolflys met die Engeland-toergroepe van die 1990’s vergelyk; ŉ era waarin nulletjies en lae tellings die Engelsmanne se voorland was. Dit is inderdaad ŉ raakvat beskrywing, want die Suid-Afrikaanse kolwers het skandes in die eerste toets op die Gabba gemaak toe hulle vir slegs 99 lopies in hul tweede kolfbeurt uitgehaal is. Daarna het Rabada en Nortjé hul bes gedoen, maar ŉ teiken van 34 lopies is nooit genoeg nie; selfs nie eens teen ŉ hoërskoolspan nie. Om ŉ kort storie selfs korter te maak: Australië het die toets binne twee dae met ses paaltjies beklink. Pat Cummins, Absolutely world class ????#Cricket #AUSvSA #Australia #PatCumminspic.twitter.com/0O3MQGoLzH — CRICKETNMORE (@cricketnmore) December 18, 2022 Daar is tans hopeloos te veel druk op die Protea-boulers om wedstryde te wen; dit is tyd dat die kolwers hul man moet begin staan. Maar ŉ kolflys van Dean Elgar, Sarel Erwee, Rassie van der Dussen, Temba Bavuma en Khaya Zondo boesem nie veel vertroue in nie. “As ons 60 lopies meer op die telbord gehad het, kon dinge dalk anders uitgedraai het,” het Elgar ná afloop van die toets gesê. WHAT IS HAPPENING! Rabada has four and Australia are 24-4! #AUSvSA — ESPNcricinfo (@ESPNcricinfo) December 18, 2022 Die Suid-Afrikaners se hardebaard-kaptein meen dat die vennootskap tussen Travis Head en Steve Smith die uiteindelike verskil tussen die twee spanne was; veral op ŉ groen baanblad. Die twee Australiese kolwers het saam 117 lopies in die tuisspan se eerste kolfbeurt geslaan en veral Head het die bul by die horings gepak – hy het 14 grenshoue in sy beurt van 92 gemoker. “Dit was ongelooflik moeilik gewees en die kolwers moes omtrent vir jou bontstaan. Ek dink die twee spanne se boulers is eintlik goed genoeg om op enige baanblad te skitter,” het die 28-jarige Aussie gesê. Daar het uiteindelik 34 paaltjies in minder as 145 boulbeurte gespat; die naaskortste toets ooit in Australië. Elgar is egter gereed om in die tweede toets in Melbourne terug te slaan. “Wanneer topgehalte boulers speel, wil mense graag die aksie volg. Maar hulle wil die toets vir vyf dae volg, iets wat nie nou gebeur het nie.” Suid-Afrika 152/10 in 48,2 boulbeurte: Kyle Verreynne 64, Temba Bavuma 38 en Nathan Lyon 3/14 Australië 218/10 in 50,3 boulbeurte: Travis Head 92, Kagiso Rabada 4/76 en Marco Jansen 3/32 Suid-Afrika 99/10 in 37,4 boulbeurte: Khaya Zondo 36*, Pat Cummins 5/42 en Scott Boland 2/14 Australië 35/4 in 8 boulbeurte: Kagiso Rabada 4/13. WOW! ???? ???????????? ????: ???????? ???????????????????????????? ???????????? ????: ???????? ???????????????????????????? The first #AUSvSA Test ends in under two days as the Aussies win the match by six wickets. Scorecard ???? — SuperSport ???? (@SuperSportTV) December 18, 2022